Diari Oficial de la Generalitat Valenciana


Sumari del DOGV 7691, del 05-01-2016 (2015/10919)

RESOLUCIÓ de 27 de novembre de 2015, del director territorial de la Conselleria d'Agricultura, Medi Ambient, Canvi Climàtic i Desenvolupament Rural de Castelló, d'adjudicació dels aprofitaments forestals de pastures, caça i fusta en forests de la Generalitat de la província de Castelló corresponent al pla anual 2015.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7691

Data del DOGV
:   05-01-2016

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2015/10810


Data del document
:   27-11-2015

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural

RESOLUCIÓ de 27 de novembre de 2015, del director territorial de la Conselleria d'Agricultura, Medi Ambient, Canvi Climàtic i Desenvolupament Rural de Castelló, d'adjudicació dels aprofitaments forestals de pastures, caça i fusta en forests de la Generalitat de la província de Castelló corresponent al pla anual 2015. [2015/10263]  
Vist l'expedient tramitat per a l'alienació dels aprofitaments forestals de pastures, caça i fusta en forests de la Generalitat de la província de Castelló corresponent al pla anual 2015, convocada per mitjà d'anunci en el Diari Oficial de la Comunitat Valenciana número 7648 de data 2 de novembre de 2015, d'acord amb els següents:  
  
Antecedents de fet  
Primer. Amb data 25 de novembre de 2015 es reuneix la mesa de contractació creada per la mesa de contractació formada pel president, Javier Segarra Julve, per delegació del director territorial; la representant de la Intervenció General de la Generalitat, Felisa Pueyo; l'advocada representant de l'Advocacia General de la Generalitat, M.ª José Fita; el vocal tècnic de la direcció territorial, Diego Marín Fabra, i la funcionària de la direcció territorial que actua en qualitat de secretària, Carmen Gómez Peris, a fi de procedir a l'obertura dels sobres A i B de cada una de les proposicions presentades a la convocatòria de subhasta de l'aprofitament forestal de pastures, caça i fustes de forests de la Generalitat Valenciana de la província de Castelló.  
Segon. La mesa de contractació procedeix a l'obertura dels sobres A de documentació administrativa, i a la vista de la documentació presentada pels participants, per a l'aprofitament de pastures de la forests Altís número CS-1034 no es presenta cap proposta, per la qual cosa queda deserta, i per a l'aprofitament de pastures de la muntanya Collado Bajo número CS-1036 queda exclòs per presentar-se en sobre únic la plica de Gregorio Benages Monforte.  
Tercer. Finalitzada l'obertura dels sobres A, es convida el públic a entrar-hi i es procedeix a l'obertura de les propostes econòmiques (sobres B). Únicament es presenta més d'una oferta per a l'aprofitament cinegètic de la muntanya Masia Ferres de Canet lo Roig CS-1052, i resulta adjudicatari el que presenta la millor proposició econòmica, feta pel Club de Caçadors La Tórtola. La resta d'aprofitaments s'adjudiquen a l'únic licitador entre els admesos para cada un dels montes.  
  
Fonaments de dret  
Primer. La competència per a resoldre aquest expedient correspon al director territorial de Castelló d'acord amb l'Ordre 10/2015, de 8 d'abril, de la Conselleria d'Infraestructures, Territori i Medi Ambient, per la qual es regulen els aprofitaments forestals a la Comunitat Valenciana, i de conformitat amb el Decret 158/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Agricultura, Medi Ambient, Canvi Climàtic i Desenvolupament Rural.  
Segon. El desenvolupament dels aprofitaments forestals correspon a la Conselleria d'Agricultura, Medi Ambient, Canvi Climàtic i Desenvolupament Rural, i entre aquests hi ha fusta, llenya, corfes, pastures, fruits, resines, plantes aromàtiques, plantes medicinals, bolets i trufes, productes apícoles i, en general, els altres productes i subproductes propis dels terrenys forestals, així com les activitats cinegètiques, que es regularan per la seua legislació específica, d'acord amb l'article 30 de la Llei 3/1993, de 9 de desembre, Forestal de la Comunitat Valenciana (DOGV 2168, 21.12.1993).  
Tercer. Els annexos II i III de l'Ordre 10/2015, de 8 d'abril, de la Conselleria d'Infraestructures, Territori i Medi Ambient, per la qual es regulen els aprofitaments forestals a la Comunitat Valenciana, estableixen el procediment que s'ha de seguir per a l'alienació dels aprofitaments forestals en muntanyes propietat de la Generalitat.  
Quart. D'acord amb l'article 8.4 de l'annex III de l'Ordre 10/2015, «l'adjudicació l'acordarà el director territorial i es notificarà als licitadors, i es publicarà al tauler d'anuncis de l'òrgan de contractació».  
  
Per tot això que s'ha exposat, atés que no hi ha tauler d'anuncis de l'òrgan de contractació en aquesta direcció territorial, i fent ús de les facultats que m'han sigut atribuïdes, resolc:  
1. Adjudicar, d'acord amb la taula següent, els aprofitaments forestals de pastures, caça i fusta en muntanyes de la Generalitat de la província de Castelló corresponents al pla anual 2015, per a un període de cinc anys i pels imports anuals que a continuació s'indiquen, que es materialitzaran o liquidaran d'acord amb el que estableix el plec de condicions particulars tecnicofacultatives establit per a l'alienació dels aprofitament forestals de cada muntanya; les dites inversions es valoraran en execució material, per la qual cosa l'IVA no està inclòs en l'import d'adjudicació:  
2. El cànon d'adjudicació es revisarà anualment d'acord amb l'Índex General de Preus al Consum publicat per l'Institut Nacional d'Estadística.  
3. Aquestes adjudicacions s'atorguen sense perjuí d'altres autoritzacions exigibles per la legislació aplicable i suposa el compliment, per part dels beneficiaris, del condicionat següent:  
a) Compromís de l'adjudicatari en el moment del compliment del plec de condicions particulars tecnicofacultatives establit per a l'alienació dels aprofitaments forestals de cada muntanya proposat pel Servei Territorial de Medi Ambient.  
b) Depòsit de la fiança definitiva en la Conselleria d'Hisenda i Model Econòmic (10 % dels cinc anys de l'adjudicació) per a cada un dels recintes adjudicats, l'import de la qual s'estableix en la taula anterior. Aquesta es farà en el termini de 10 dies a partir de la data en què se li notifique l'adjudicació.  
La garantia definitiva respondrà de les penalitats imposades al contractista per raó de l'activitat que faça, del rescabalament dels danys i perjudicis que l'adjudicatari ocasionara a la Generalitat amb motiu de l'alienació, de les despeses originades a aquests per demora de l'adjudicatari en el compliment de les seues obligacions i de la confiscació que puga decretar-se en els casos de cancel·lació, d'acord amb el que s'ha establit en els plecs o amb caràcter general en la legislació vigent de contractes del sector públic.  
  
La devolució de la garantia definitiva es produirà quan finalitze el termini vigent de l'adjudicació, una vegada que la direcció territorial competent n'haja certificat la correcta execució o el gaudi.  
c) Documentació justificativa d'estar al corrent en el compliment de les seues obligacions tributàries i de la Seguretat Social, o autorització a l'òrgan de contractació per a atendre'n de forma directa l'acreditació.  
  
d) Per al cas dels recintes en què s'ha licitat la caça, haurà d'aportar-se a l'expedient la documentació següent:  
- Una memòria valorada per l'import de l'adjudicació en què es descriguen els treballs a realitzar d'inversions de millora en la muntanya i fauna silvestre segons l'apartat anterior. Aquesta memòria reflectirà l'import dels cinc anys d'adjudicació, que podrà concentrar-se en una o diverses anualitats o desglossat per a cada any. Prèviament a la presentació de la memòria, els dits treballs hauran de ser consensuats amb el tècnic que subscriu aquest plec o qui el substituïsca.  
- Si és procedent, es presentarà sol·licitud de creació de vedat o ampliació a un vedat contigu, sempre amb finalitat esportiva (art. 30.1.a Llei 13/2004, de Caça).  
- Pla tècnic d'ordenació cinegètica o revisió d'aquest per a superfícies d'ampliació superiors a 250 hectàrees, o creació de vedat de caça.  
  
4. S'hauran de seguir totes les especificacions i condicionants establits en el plec de condicions particulars tecnicofacultatives establit per a l'alienació dels aprofitament forestals de cada muntanya, en l'Ordre 10/2015, de 8 d'abril, de la Conselleria d'Infraestructures, Territori i Medi Ambient, per la qual es regulen els aprofitaments forestals a la Comunitat Valenciana, així com en la resta de legislació aplicable.  
  
Aquesta resolució serà remesa al Diari Oficial de la Comunitat Valenciana per a la seua publicació i es notificarà de forma individual a cada un dels adjudicataris, on se'ls indicarà el termini per a la presentació dels distints documents per a la tramitació de l'expedient.  
Contra aquesta resolució, que no posa fi a la via administrativa, es podrà presentar un recurs d'alçada davant del director general de Medi Natural i Avaluació Ambiental, en el termini d'un mes a partir de l'endemà de la data de recepció d'aquesta notificació, d'acord amb el que disposen els articles 114 i 115 de la Llei 4/1999, de 13 de gener, de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
  
Castelló de la Plana, 27 de novembre de 2015.- El director territorial d'Agricultura, Medi Ambient, Canvi Climàtic i Desenvolupament Rural: Antonio Luis García Sanz.